ועדת העבודה, הרווחה והבריאות, כנסת 18, פרוטוקול מספר 307, 2010-06-28 10:30

חיים כץ: שלום, אני פותח את ישיבת הוועדה.

חיים כץ: מאחר והמליאה אישרה את הצעת החוק בקריאה ראשונה ולא היה שום שינויי בנוסח, אני מבקש להקריא את הצעת החוק ולהצביע עליה.

יעקובית ישפה: בחוק ביטוח בריאות ממלכתי, התשנ"ד-1994, לפני סעיף 22 יבוא: "איסור פיצול מרשמים, 21ג.

יעקובית ישפה: קופת חולים או בית מרקחת המספק תכשיר מרשם למבוטח מטעם קופת חולים, יספקו למבוטח תכשיר מרשם המשווק בישראל, באריזה שבה כמות הקרובה ביותר לכמות התכשיר הרשומה במרשם, באופן שיימנע תשלום יתר של המבוטח בהשתתפות עצמית.

יעקובית ישפה: בסעיף זה, "בית מרקחת" ו"תכשיר מרשם" – כהגדרתם בפקודת הרוקחים (נוסח חדש), התשמ"א-1981".

חיים כץ: האם מישהו ממשרד הבריאות רוצה להגיד משהו?

חיים כץ: שום דבר.

עדינה מרקס: זו הצעה מאוד מבורכת.

עדינה מרקס: אנשים באמת כועסים על פיצול של מנת התרופה שלהם.

עדינה מרקס: יש מניפולציה של הקופות.

עדינה מרקס: אנחנו חושבים, שהקופות ומשרד הבריאות, שרוכשים כמויות עצומות מחברות התרופות, יכולים לקבוע גם את סדרי האריזה שלהם.

עדינה מרקס: זה חשוב מאוד, וזה צריך להיעשות.

יוסי שניר: אנחנו מציעים לעשות תיקונים שנותנים כאן יותר בשר להוראה הזאת, כדי לשמור על הצרכנים יותר.

חיים כץ: אנחנו עוברים להצבעה על הצעת החוק לקראת קריאה שנייה ושלישית.

חיים כץ: ה צ ב ע ה בעד – 2 נגד – אין נמנעים – אין הצעת החוק עברה

רחל אדטו: אני רוצה להתחיל בתודה ליואל ליפשיץ.

רחל אדטו: יואל ליפשיץ הרים את הדבר הזה, העביר אותו במסגרת התקנות של משרד הבריאות ועכשיו זה עבר לחקיקה.

רחל אדטו: מאחר ויואל עמד מאחורי הדבר הזה מהרגע שהוא זיהה שיש פה בעיה, מגיע לו הקרדיט על הצעת החוק כמו שהיא מונחת לפנינו.

רחל אדטו: היה לי חשוב להגיד ליואל תודה על שיתוף הפעולה שלו.

חיים כץ: תודה רבה, הישיבה נעולה.